טום בן זקן

טום בן זקן (נולד ב-29 באוקטובר 1994) הוא כדורגלן ישראלי המשחק בעמדת המגן ימני במועדון ספורט אשדוד, בנו של איש העסקים ג'קי בן-זקן.

קריירה
בן זקן החל לשחק כדורגל במחלקת הנוער של מועדון ספורט אשדוד, וב-8 במאי 2012 ערך את הופעת הבכורה שלו בקבוצה הבוגרת של המועדון, בניצחון 2–1 על בני סכנין. בעונה שלאחר מכן המשיך לשחק בקבוצת הנוער וערך הופעה נוספת בליגת העל, ובעונת 2013/2014 סבל מפציעה ונעדר כחצי שנה מהמגרשים. בעונת 2014/2015 צורף בן זקן באופן רשמי לסגל הקבוצה הבוגרת, וערך חמש הופעות בליגת העל, אך בתום העונה ירדה הקבוצה לליגה הלאומית. בעונת 2015/2016 הפך לשחקן הרכב קבוע בקבוצה, וסייע לקבוצה להעפיל בחזרה לליגת העל.

ב-29 בספטמבר 2018 כבש בן זקן את שער הבכורה שלו בקריירה, בהפסד 1–4 למכבי נתניה. ב-15 בינואר 2019 קרע את הרצועה הצולבת במשחק מול הפועל עפולה בגביע המדינה, וחזר לשחק רק בינואר 2020.

קישורים חיצוניים

כדורגלנים ישראלים
מגני כדורגל ישראלים
כדורגלני מועדון ספורט אשדוד
אשדוד: כדורגלנים
ישראלים שנולדו ב-1994